TKN ร่วง 4 วันติด! ลงต่อกว่า 7% นิวโลว์รอบเกือบ 2 ปี โบรกฯ ชี้กำไร Q1 ยังไม่สดใส
TKN ร่วง 4 วันติด! ลงต่อกว่า 7% นิวโลว์รอบเกือบ 2 ปี ล่าสุด ณ เวลา 11.39 น. อยู่ที่ 15.90 บาท ลบ 1.30 บาท หรือ 7.56% สูงสุดที่ 17.10 บาท ต่ำสุดที่ 15.30 บาท ด้วยมูลค่าซื้อขาย 133.72 ล้านบาท ด้าน โบรกฯ แนะถือ เป้า 23.90 บ. ชี้กำไร Q1/61 ยังไม่สดใส
9 เม.ย. 2561

ผู้สื่อข่าวรายงานว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 11.39 น. อยู่ที่ 15.90 บาท ลบ 1.30 บาท หรือ 7.56% สูงสุดที่ 17.10 บาท ต่ำสุดที่ 15.30 บาท ด้วยมูลค่าซื้อขาย 133.72 ล้านบาท

โดย ราคาหุ้น TKN ปรับตัวลงต่อเนื่อง 4 วันติด นับตั้งแต่ราคาหุ้นอยู่ที่ระดับ 18.90 บาท เมื่อวันที่ 2 เม.ย.61 และยังปรับตัวลงต่ำสุดในรอบเกือบ 2 ปี นับตั้งแต่ราคาหุ้นอยู่ที่ระดับ 15.80 บาท เมื่อวันที่ 16 มิ.ย.59
ด้าน บล.กสิกรไทย ระบุในบทวิเคราะห์ แนะนำถือ TKN ให้ราคาเป้าหมายที่ 23.90 บาทต่อหุ้น โดยประเมินว่ากำไรไตรมาส 1/61 จะอยู่ที่ 144 ล้านบาท ทรงตัวจากไตรมาสก่อน แต่จะลดลง 16% เมื่อเทียบจากปีก่อน และจะเป็นผลปะกอบการที่ต่ำที่สุดในปี 61 แต่จะปรับตัวดีขึ้นอย่างมีนัยสำคัญในไตรมาส 2/61 ซึ่งเป็นช่วงที่ TKN จะเริ่มใช้ต้นทุนสาหร่ายใหม่ที่มีราคาลดลง 10% เทียบจากปีก่อนและคาดว่ากำไรจะปรับเพิ่มขึ้นอย่างต่อเนื่องในไตรมาส 3/61 และ 4/61 ซึ่งเป็นช่วง High Season สำหรับยอดขายระหว่างประเทศ
ทั้งนี้มองว่าการปรับเพิ่มขึ้นเล็กน้อยในเชิงจากไตรมาสก่อนเป็นผลมาจากรายการภาษีจ่ายพิเศษจำนวน 24 ล้านบาท สำหรับการปรับลดลงเชิงจากไตรมาสก่อน ซึ่งคาดว่าจะมาจากอัตรากำไรขั้นต้น (GPM) ที่ลดลง สืบเนื่องจากต้นทุนวัตถุดิบและค่าเสื่อมที่สูงขึ้น ทั้งนี้ หากไม่รวมขาดทุนอัตราแลกเปลี่ยน (FX) และรายการพิเศษ